Sukladno odredbi članka 11. Programom potpora poduzetnicima na području Grada Delnica pogođenim pandemijom COVID-19 u 2020. godini (Službene novine Grada Delnica 05/20) gradonačelnik Grada Delnica objavljuje:

**J A V N I P O Z I V**

**za podnošenje prijava za dodjelu nepovratnih potpora iz Programa potpora** **poduzetnicima na području Grada Delnica pogođenim pandemijom COVID-19 u 2020. godini**

1. **PREDMET JAVNOG POZIVA**

Predmet ovoga Javnog poziva je dodjela nepovratnih potpora iz Programa potpora poduzetnicima na području Grada Delnica pogođenim pandemijom COVID-19 u 2020. godini kojom se provode mjere s ciljem očuvanja radnih mjesta i konkurentnosti poduzetnika.

U okviru Javnog poziva realiziraju se sljedeće mjere:

**Mjera 1.1.:** Oslobađanje od komunalne naknade i pripadajućeg zemljišta za poslovni prostor na području Grada Delnica

**Mjera 1.2.:** Oslobađanje od plaćanja zakupnine za poduzetnike koji obavljaju djelatnost u poslovnim prostorima Grada Delnica

**Mjera 1.3.:** Oslobađanje od plaćanja zakupnine za javne površine na području Grada Delnica

Nepovratne potpore po Javnom pozivu dodjeljuju se sukladno Zakonu o državnim potporama i pravilima sadržanim u Uredbi Komisije EU br. 1407/2013. od 18. prosinca 2013. o primjeni članka 107. i 108. Ugovora o funkcioniranju EU na de minimis potpore (Službeni list Europske unije L 352/1)

1. **KORISNICI SREDSTAVA**

Korisnici mjera iz ovog programa mogu biti samo poduzetnici na području Grada Delnica koji su obustavili obavljanje djelatnosti za razdoblje trajanja mjera suzbijanja zaraze COVID-19 virusom, temeljem Odluke stožera civilne zaštite od 19. ožujka 2020. kojom su između ostalog donesene sljedeće mjere:

obustavlja se rad u djelatnosti trgovine osim:

* prodavaonica prehrambenih artikala
* prodavaonica prehrambenih i higijenskih artikala
* tržnica i ribarnica
* specijaliziranih prodavaonica za prodaju i izdavanje lijekova (ljekarne)
* specijaliziranih prodavaonica za prodaju i izdavanje veterinarsko-medicinskih proizvoda
* poljoprivrednih ljekarni
* benzinskih postaja
* kioska
* pekarnica
* kemijskih praonica rublja
* specijaliziranih prodavaonica za prodaju ortopedskih i drugih pomagala
* specijaliziranih prodavaonica dječje opreme
* specijaliziranih prodavaonica hrane za životinje
* izdavanje građevinskog materijala na temelju narudžbe u maloprodaji
* logističkih i distributivnih centara hrane, pića i higijenskih proizvoda i
* veledrogerija

obustava rada svih kulturnih djelatnosti (muzeji, kazališta, kina, knjižnice, čitaonice) te obustava održavanja izložbi, revija i sajmova

obustava rada ugostiteljskih objekata svih kategorija, uz izuzetak usluge pripreme i dostave hrane, usluge smještaja te rada pučkih i studentskih kuhinja

obustava rada uslužnih djelatnosti u kojima se ostvaruje bliski kontakt s klijentima (npr. frizeri, kozmetičari, brijači, pedikeri, saloni za masažu, saune, bazeni)

obustava svih sportskih natjecanja i organiziranih treninga te obustava rada teretana, sportskih centara, fitness i rekreacijskih centara

obustava održavanja dječjih i drugih radionica te organiziranih plesnih škola

obustava rada autoškola i škola stranih jezika

obustava vjerskih okupljanja.

1. **UVJETI DODJELE NEPOVRATNIH SREDSTAVA**

Gospodarski subjekti mogu koristiti potporu za više mjera iz ovog Programa.

Nepovratne potpore ne mogu se dodijeliti gospodarskim subjektima koji imaju dospjela i neplaćena dugovanja prema Gradu Delnicama nastale do 30. rujna 2019.

Nepovratne potpore dodjeljuju se za vrijeme trajanja Odluke Stožera civilne zaštite o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja.

Potpore se dodjeljuju za razdoblje važenja Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja odnosno od 19. ožujka 2020.

**Mjera 1.1.: Oslobađanje od komunalne naknade i pripadajućeg zemljišta za poslovni prostor na području Grada Delnica**

Nepovratne potpore dodjeljuju se poduzetnicima koji su obveznici plaćanja komunalne naknade i pripadajućeg zemljišta za poslovni prostor na području Grada Delnica, a ne mogu obavljati gospodarsku djelatnost temeljem Odluke Stožera civilne zaštite

Prijave se podnose na OBRASCU COV-DE. uz kojeg je potrebno je priložiti i:

* izjavu o korištenim potporama male vrijednosti (Obrazac DP)

**Mjera 1.2:. Oslobađanje od plaćanja zakupnine za poduzetnike koji obavljaju djelatnost u poslovnim prostorima Grada Delnica**

Nepovratne potpore dodjeljuju se poduzetnicima koji su obveznici plaćanja zakupa poslovnog prostora u vlasništvu Grada Delnica, a ne mogu obavljati gospodarsku djelatnost temeljem Odluke Stožera civilne zaštite

Prijave se podnose na OBRASCU COV-DE. uz kojeg je potrebno je priložiti i:

* izjavu o korištenim potporama male vrijednosti (Obrazac DP)

**Mjera 1.3:.** **Oslobađanje od plaćanja zakupnine za javne površine na području Grada Delnica**

Nepovratne potpore dodjeljuju se poduzetnicima koji su obveznici plaćanja zakupa javne površine na području Grada Delnica , a ne mogu obavljati gospodarsku djelatnost temeljem Odluke Stožera civilne zaštite

Prijave se podnose na OBRASCU COV-DE. uz kojeg je potrebno je priložiti i:

• izjavu o korištenim potporama male vrijednosti (Obrazac DP)

1. **PODNOŠENJE PRIJAVA**

Prijave na Javni poziv podnose se Gradu Delnice na obrascima prijave naznačenima u ovom Javnom pozivu s traženom i potpunom dokumentacijom.

Prijave na javni poziv podnose se elektroničkom poštom na pisarnica.delnice@gmail.com ili osobno neposredno u pisarnicu Grada Delnica na adresi Trg 138. brigade HV 4, 51300 Delnice od ponedjeljka do petka od 8.00 do 14.00 sati.

Sve obrasce za prijavu na Javni poziv mogu se preuzeti na mrežnoj stranici Grada Delnica http://www.delnice.hr.

1. **POSTUPAK DODJELE**

Javni poziv iz članka 11. biti će otvoren do izmjene Odluke Stožera civilne zaštite RH.

O dodijeljenoj potpori male vrijednosti izvješćuje se Ministarstvo financija Republike Hrvatske.

1. **Ostale odredbe**

Ovaj Javni poziv objavljuje se na mrežnoj stranici Grada Delnica http://www.delnice.hr/, a obavijest na Radiu Gorski kotar.

Dodatne informacije mogu se dobiti e-mail: tibor.delnice@gmail.com